[bookmark: _GoBack]147 собственици на гори в територията на СЦДП ги предлагат за изкупуване на държавата
147 са заявленията за изкупуване малки частни гори на територията на Северноцентрално държавно предприятие – Габрово, подадени от собственици в срок. До 20 септември документи от кандидат продавачи се приемаха във всички подразделения на СЦДП. Общо 1113 са заявленията, подадени в страната.
 Комисии, назначени от директорите на 6-те държавни предприятия ще разгледат, оценят и класират постъпилите заявления. В периода от 26 до 28 септември 2016 г. ще бъдат обявени списъците на класираните  имоти на интернет страниците на държавните предприятия.
Това е първата кампания за изкупуване на частни гори от държавата. То е изцяло на доброволен принцип, а имотите се разглеждат по няколко критерия, един от които е близостта на гората до държавни горски територии и възможност за обединяване с други държавни парцели.
